钦定古今图书集成/历象汇编/乾象典/第065卷 > 《管窥辑要》 > 《风名状》
## 钦定古今图书集成/历象汇编/乾象典/第065卷 > 《管窥辑要》 > 《风名状》

李淳风曰：“按占风之家，多云发屋、折木、扬砂、走石等
语，若每占中俱著此语，则又至繁，今辄以一家例之。
古云发屋、折木、扬砂、走石，今谓之怒风，多为不吉之
象。一日之内，三传移风，古云四转五复，今谓之乱风。
乱风者，狂风不定之象。天无云晴爽，忽起大风，不经
刻而止，止复忽起，乍有乍无，今谓之暴风。暴风主有”
卒暴事。鸣条摆树，萧萧有声，今谓之飘风。迅风触尘
蓬勃，今谓之勃风。回旋羊角，古谓扶摇羊角，今谓之
回风。回风卒起，而圜转扶摇，有如羊角，向上轮转。有
自上而下者，或磨地而起者，总谓之回风，亦专有占古云暗冥浊寒刻者，今总谓之霾曀。凡风和畅清悦，
温良适时，尘埃不起，人情恬淡，是谓“祥风。”天色晦冥，
风气昏浊，其声寒惨，尘埃蓬勃，是谓“灾风。”风势纷错
交乱，乍起乍止，深藏难测，其声聒耳，是谓“小人魅惑
风。”风势暴起，南北不定，离合氛埃，是谓“上下不宁之
风。”风势凛洌，人怀战栗，是谓“刑罚惨刻风。”风声啾喞
惨切，令人悲惜，为“大丧风。”风声如火奔驰，乍起乍息，
为旱火风。